Ποιες εξετάσεις πρέπει να κάνω για να υπάρχει πλήρη εικόνα της ασθένειας και της κατάστασης του οργανισμού μου: Ποια είδη θεραπειών συστήνετε να εφαρμοστούν για την περίπτωσή μου και ποιες παρενέργειες μπορεί να μου προκαλέσουν; Πως θα αισθάνομαι μετά από κάθε θεραπεία; Πως αντιμετωπίζονται οι παρενέργειες; Θα επηρεαστεί και πόσο η ικανότητα μου να συνεχίσω τη δουλειά μου; Πόση άδεια από την εργασία αναλογεί στην περίπτωση μου; Πώς εφαρμόζονται οι θεραπείες, πόσο διαρκούν και κάθε πότε πρέπει να γίνονται; Αν πρέπει να χειρουργηθώ, πώς θα γίνει αυτό ( με τι είδος αναισθησία), πόσο θα διαρκέσει η επέμβαση; τι θα αφαιρεθεί; θα έχω και για πόσο διάστημα παροχετεύσεις (σωληνάκια); Πότε θα μπορώ να επιστρέψω σπίτι και πόσο καιρό θα μου πάρει να αναρρώσω; Θα χρειαστεί να μείνω στο νοσοκομείο κατά τη διάρκεια των θεραπειών και πόσο; Θα χρειαστώ βοήθεια για να με συνοδεύσει κάποιος στο σπίτι μετά τη θεραπεία; Αν εμφανιστεί πόνος, πως μπορώ να τον αντιμετωπίσω πιο αποτελεσματικά; Θα αλλάξει η εμφάνισή μου από τις θεραπείες ( θα μου πέσουν τα μαλλιά και για πόσο χρονικό διάστημα); Θα έχω ουλές ή δερματικές αλλοιώσεις από τη θεραπεία; Μπορεί να τις απαλύνουμε; Θα χρειαστώ ειδική αγωγή μετά τις θεραπείες ( π,χ, φυσιοθεραπεία) Η θεραπεία που μου προτείνετε θα επηρεάσει τη γονιμότητα μου; Αν ναι τι επιλογές έχω για να τη διατηρήσω; Μετά από κάθε θεραπεία τι μου συστήνετε να κάνω για να δυναμώσω το σώμα μου και να βελτιώσω την ψυχική κατάσταση μου; Από πότε, πόσο έντονα και για πόση ώρα μπορώ να γυμνάζομαι; Υπάρχουν κάποιες τροφές που πρέπει να αποφεύγω κατά τη φάση της θεραπείας και κάποιες που να προτιμώ; Υπάρχουν εναλλακτικές επιλογές θεραπείας και αν ναι ποια είναι τα υπέρ και τα κατά τους Θα ήθελα να ξέρω το κόστος των θεραπειών και να ελέγξω αν το καλύπτει η ασφάλεια μου και πόσα χρήματα πρέπει να πληρώσω από την τσέπη μου;